गुरुवार को सुबह दस बजे पटना हवाईअड्डा पर उतरते ही भाजपा अध्यक्ष राजकीय अतिथिशाला पहुंचे। वहां सीएम नीतीश कुमार के साथ घंटे भर तक देश-प्रदेश की राजनीतिक गतिविधियों व आगामी लोकसभा चुनावों में सीट शेयरिंग पर चर्चा की। इस चर्चा में दोनों नेताओं के साथ तीन और नेता उप मुख्यमंत्री सुशील कुमार मोदी, प्रदेश अध्यक्ष नित्यानंद राय व बिहार भाजपा प्रभारी भूपेन्द्र यादव शामिल हुए। इस दौरान भाजपा के बिहार से जुड़े बाकी सभी केंद्र व राज्य के मंत्री, सांसद, विधायक सुबह अतिथिशाला में तो मौजूद रहे पर चर्चा में मौजूद नहीं रहे।